
ЕЎРАЗІЙСКІ МІЖУРАДАВЫ САВЕТ


РАШЭННЕ

	«15» жніўня 2025 г.
	         № 3  
	     г. Чалпон-Ата




Аб зацвярджэнні Праграмы развіцця біржавых таргоў
на агульным біржавым (арганізаваным) рынку тавараў у рамках Еўразійскага эканамічнага саюза
З мэтай выканання пункта 2.2.1 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12, Еўразійскі міжурадавы савет вырашыў:
1. Зацвердзіць прыкладзеную Праграму развіцця біржавых таргоў на агульным біржавым (арганізаваным) рынку тавараў у рамках Еўразійскага эканамічнага саюза.
2. Гэта Рашэнне ўступае ў сілу з даты яго афіцыйнага апублікавання.


Члены Еўразійскага міжурадавага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

ЗАЦВЕРДЖАНА
Рашэннем Еўразійскага 
міжурадавага савета
ад 15 жніўня 2025 г. №3

ПРАГРАМА
развіцця біржавых таргоў на агульным біржавым (арганізаваным) рынку тавараў у рамках Еўразійскага эканамічнага саюза
І. Агульныя палажэнні
1. Гэта Праграма распрацавана ў адпаведнасці з пунктам 2.2.1 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12, і Канцэпцыяй фарміравання агульнага біржавога (арганізаванага) рынку тавараў у рамках Еўразійскага эканамічнага саюза, зацверджанай распараджэннем Еўразійскага міжурадавага савета ад 1 кастрычніка 2024 г. № 14 (далей – Канцэпцыя).
Пытанні біржавога гандлю электраэнергіяй, газам, нафтай і нафтапрадуктамі будуць разглядацца ў рамках фарміравання агульных рынкаў энергетычных рэсурсаў.
2. Паняцці, якія выкарыстоўваюцца ў гэтай Праграме, прымяняюцца ў значэннях, вызначаных Дагаворам аб Еўразійскім эканамічным саюзе ад 29 мая 2014 года (далей – Дагавор) і Канцэпцыяй.
3. Мэтамі гэтай Праграмы з’яўляюцца:
а) стварэнне прававых і арганізацыйных умоў, неабходных для дасягнення мэт фарміравання і функцыянавання агульнага біржавога (арганізаванага) рынку тавараў у рамках Еўразійскага эканамічнага саюза (далей адпаведна – агульны біржавы рынак тавараў, Саюз);
б) забеспячэнне гатоўнасці суб’ектаў гаспадарання, арганізатараў таргоў і іншых інфраструктурных арганізацый дзяржаў – членаў Саюза (далей – дзяржавы-члены) да ўдзелу ў таргах на агульным біржавым рынку тавараў.
4. Задачамі гэтай Праграмы з’яўляюцца:
а) развіццё біржавога (арганізаванага) гандлю таварамі (далей – біржавы гандаль таварамі) і вытворнымі фінансавымі інструментамі, базісным актывам якіх з’яўляецца тавар;
б) стварэнне ўмоў для забеспячэння недыскрымінацыйнага доступу ўдзельнікаў агульнага біржавога рынку тавараў да таргоў на гэтым рынку;
в) удасканаленне заканадаўства дзяржаў-членаў, якое рэгулюе пытанні біржавога гандлю таварамі ў той меры, у якой гэта неабходна для забеспячэння эфектыўнага функцыянавання гэтага рынку;
г) развіццё сістэмы разліку цэнавых таварных індыкатараў, удасканаленне парадку рэгістрацыі пазабіржавых здзелак па біржавых таварах, уніфікацыя рэжымаў правядзення біржавых таргоў таварамі з улікам практыкі дзяржаў-членаў для фарміравання празрыстых біржавых і пазабіржавых цэнавых таварных індыкатараў;
д) гарманізацыя падыходаў да агульных формаў спецыфікацыі на тавары, дапушчаныя да біржавых таргоў таварамі, і ўзгадненне патрабаванняў да электроннага дакументаабароту, уключаючы ўзаемнае прызнанне электроннага лічбавага подпісу (электроннага подпісу), з мэтай правядзення электронных біржавых таргоў таварамі;
[bookmark: _GoBack]е) узгадненне парадку абмену інфармацыяй і складу інфармацыі для ажыццяўлення інфармацыйнага абмену паміж суб’ектамі агульнага біржавога рынку тавараў, таксама з улікам асаблівасцей заканадаўства дзяржаў-членаў;
ж) удасканаленне інфраструктуры агульнага біржавога рынку тавараў.
5. У выніку рэалізацыі гэтай Праграмы будзе сфарміраваны агульны біржавы рынак тавараў і забяспечаны недыскрымінацыйны доступ удзельнікаў агульнага біржавога рынку тавараў да таргоў на гэтым рынку.
6. У рамках агульнага біржавога рынку тавараў будуць фарміравацца цэнавыя таварныя індыкатары, якія адлюстроўваюць стан і дынаміку цэн на біржавыя тавары.
7. Фарміраванне і развіццё агульнага біржавога рынку тавараў будзе садзейнічаць фарміраванню аб’ектыўных рыначных цэн на біржавыя тавары, росту аб’ёмаў біржавога гандлю таварамі і вытворнымі фінансавымі інструментамі, базісным актывам якіх з’яўляецца тавар, і пашырэнню выкарыстання нацыянальных валют у разліках паміж дзяржавамі-членамі.
II. Сістэма мерапрыемстваў Праграмы
8. Пры выкананні гэтай Праграмы прадугледжваецца паралельная рэалізацыя мерапрыемстваў у адпаведнасці з наступнымі этапамі:
а) 2025–2027 гады:
этап I – распрацоўка і ўступленне ў сілу актаў дзяржаў-членаў і актаў органаў Саюза, арганізацыйна-метадычных дакументаў па фарміраванні агульнага біржавога рынку тавараў у адпаведнасці з планам мерапрыемстваў па развіцці біржавых таргоў таварамі згодна з дадаткам, уключаючы фарміраванне і ўзгадненне пераліку тавараў, гандаль якімі ажыццяўляецца на агульным біржавым рынку тавараў;
этап II – рэалізацыя пілотных праектаў, правядзенне імітацыйных і рэальных таргоў таварамі і вытворнымі фінансавымі інструментамі, базісным актывам якіх з’яўляецца тавар, на агульным біржавым рынку тавараў;
б) 2027–2029 гады:
этап III – пачатак поўнамаштабнага функцыянавання агульнага біржавога рынку тавараў.
9. Еўразійская эканамічная камісія (далей – Камісія) праводзіць маніторынг выканання гэтай Праграмы, па выніках якога штогод рыхтуе даклад Калегіі Камісіі аб ходзе фарміравання агульнага біржавога рынку тавараў.
1. Распрацоўка актаў, якія рэгулююць 
агульны біржавы рынак тавараў
10. Камісія, дзяржавы-члены і арганізатары таргоў распрацоўваюць акты і арганізацыйна-метадычныя дакументы па пытаннях фарміравання і функцыянавання агульнага біржавога рынку тавараў у адпаведнасці з планам мерапрыемстваў, прадугледжаным дадаткам да гэтай Праграмы.
11. У дачыненні да інфраструктурных арганізацый, якія аказваюць паслугі па транспарціроўцы тавараў, а таксама разлікова-клірынгавыя паслугі ў рамках агульнага біржавога рынку тавараў, прымяняецца заканадаўства дзяржавы-члена, на тэрыторыі якой ажыццяўляецца дзейнасць гэтых арганізацый.
2. Распрацоўка і прыняцце міжнароднага дагавора 
аб фарміраванні агульнага біржавога рынку тавараў
12. Распрацоўка і прыняцце міжнароднага дагавора аб фарміраванні агульнага біржавога рынку тавараў ажыццяўляецца ў рамках рэалізацыі раздзела Х Канцэпцыі.
13. Структура і змест міжнароднага дагавора аб фарміраванні агульнага біржавога рынку тавараў вызначаюцца дзяржавамі-членамі сумесна з Камісіяй.
3. Распрацоўка і прыняцце пагаднення аб правядзенні таргоў на агульным біржавым рынку тавараў
14. Пагадненне аб правядзенні таргоў на агульным біржавым рынку тавараў распрацоўваецца арганізатарамі таргоў і інфраструктурнымі арганізацыямі дзяржаў-членаў сумесна з Камісіяй у рамках рэалізацыі раздзела Х Канцэпцыі ў адпаведнасці з палажэннямі міжнароднага дагавора аб фарміраванні агульнага біржавога рынку тавараў.
15. Структура і змест пагаднення аб правядзенні таргоў на агульным біржавым рынку тавараў вызначаюцца яго ўдзельнікамі.
4. Вызначэнне правіл гандлю 
на агульным біржавым рынку тавараў
16. Правілы гандлю на агульным біржавым рынку тавараў распрацоўваюцца арганізатарамі таргоў і ўпаўнаважанымі органамі дзяржаў-членаў сумесна з Камісіяй і павінны рэгуляваць адносіны па куплі-продажы тавараў і вытворных фінансавых інструментаў, базісным актывам якіх з’яўляецца тавар, на агульным біржавым рынку тавараў.
5. Распрацоўка агульных формаў спецыфікацый на тавары, 
дапушчаныя да біржавых таргоў таварамі
17. Распрацоўка агульных формаў спецыфікацый на тавары, дапушчаныя да біржавых таргоў таварамі, у тым ліку з магчымасцю выкарыстання біржавых класіфікатараў тавараў, ажыццяўляецца ў рамках рэалізацыі раздзела VI Канцэпцыі арганізатарамі таргоў сумесна з Камісіяй.
6. Арганізацыя інфармацыйнага абмену паміж суб’ектамі 
агульнага біржавога рынку тавараў
18. Арганізацыя інфармацыйнага абмену паміж суб’ектамі агульнага біржавога рынку тавараў ажыццяўляецца ў адпаведнасці з раздзеламі IX і XI Канцэпцыі.
19. Інфармацыйны абмен забяспечвае ўзаемадзеянне суб’ектаў агульнага біржавога рынку тавараў па прадастаўленні інфармацыі ў адпаведнасці з палажэннямі міжнароднага дагавора аб фарміраванні агульнага біржавога рынку тавараў на аснове ўзгодненых парадку абмену інфармацыяй і складу інфармацыі з улікам асаблівасцей заканадаўства дзяржаў-членаў.
20. Інфармацыйны абмен па ўзгадненні арганізатараў таргоў можа быць арганізаваны як на сумесна арганізаванай пляцоўцы, так і на пляцоўцы аднаго з арганізатараў таргоў на агульным біржавым рынку тавараў.
21. Інфармацыйны абмен можа быць арганізаваны дзяржавамі-членамі з выкарыстаннем функцыяналу інтэграванай інфармацыйнай сістэмы Саюза пры ўмове ўнясення змяненняў у Дагавор і акты органаў Саюза, якія рэгламентуюць пытанні забеспячэння функцыянавання і развіцця інтэграванай інфармацыйнай сістэмы Саюза.
22. Архітэктура, працэдура і арганізацыя інфармацыйнага абмену на агульным біржавым рынку тавараў, а таксама склад інфармацыі, механізм доступу да інфармацыі і яе давядзення да ўдзельнікаў агульнага біржавога рынку тавараў, упаўнаважаных органаў дзяржаў-членаў і Камісіі вызначаюцца ў парадку, які зацвярджаецца Калегіяй Камісіі.
7. Арганізацыя маніторынгу функцыянавання агульнага біржавога рынку тавараў, дынамікі цэн на агульным біржавым рынку тавараў
і сусветным таварным рынку
23. Арганізацыя маніторынгу функцыянавання агульнага біржавога рынку тавараў распрацоўваецца і рэалізуецца Камісіяй сумесна з дзяржавамі-членамі і ўключае ў сябе:
а) распрацоўку і ўзгадненне пераліку паказчыкаў маніторынгу функцыянавання агульнага біржавога рынку тавараў, які ўключае ў сябе ў тым ліку цэнавыя таварныя індыкатары;
б) распрацоўку парадку ажыццяўлення маніторынгу функцыянавання агульнага біржавога рынку тавараў;
в) вызначэнне пераліку біржавых і пазабіржавых пляцовак для маніторынгу цэн на сусветным таварным рынку;
г) вызначэнне пераліку тавараў, якія падлягаюць маніторынгу;
д) парадак рэгістрацыі, механізм збору і апрацоўкі інфармацыі аб дагаворах, заключаных на пазабіржавым рынку ў дачыненні да тавараў, якія гандлююцца на агульным біржавым рынку тавараў;
е) распрацоўку агульных прынцыпаў разліку цэнавых таварных індыкатараў на тавары, якія гандлююцца на агульным біржавым рынку тавараў;
ж) парадак аналізу цэнавых таварных індыкатараў агульнага біржавога рынку тавараў і сусветнага таварнага рынку.
8. Развіццё і ўкараненне перадавых тэхналогій правядзення біржавых таргоў таварамі, прадастаўлення разлікова-клірынгавых
і лагістычных паслуг
24. Развіццё і ўкараненне перадавых тэхналогій правядзення біржавых таргоў таварамі, прадастаўленне разлікова-клірынгавых і лагістычных паслуг, неабходных для забеспячэння функцыянавання агульнага біржавога рынку тавараў і вытворных фінансавых інструментаў, базісным актывам якіх з’яўляецца тавар, ажыццяўляюцца ў адпаведнасці з раздзелам VI Канцэпцыі.
25. З мэтай укаранення перадавых тэхналогій арганізатарамі таргоў, разлікова-клірынгавымі і лагістычнымі арганізацыямі дзяржаў-членаў сумесна з Камісіяй вызначаюцца падыходы да:
а) узаемадзеяння праграмна-апаратных комплексаў арганізатараў таргоў, разлікова-клірынгавых і лагістычных арганізацый;
б) забеспячэння даступнасці праграмна-апаратных комплексаў для ўдзельнікаў агульнага біржавога рынку тавараў;
в) забеспячэння інфармацыйнай бяспекі ўзаемадзеяння праграмна-апаратных комплексаў арганізатараў таргоў, разлікова-клірынгавых і лагістычных арганізацый.
9. Гарманізацыя заканадаўства дзяржаў-членаў у сферы біржавога гандлю таварамі і вытворнымі фінансавымі інструментамі,
базісным актывам якіх з’яўляецца тавар
26. Камісія па ўзгадненні з упаўнаважанымі органамі дзяржаў-членаў вызначае форму прадстаўлення інфармацыі для правядзення параўнальнага аналізу заканадаўства дзяржаў-членаў у сферы біржавога гандлю таварамі і на аснове прадстаўленай інфармацыі праводзіць гэты аналіз.
27. Па выніках параўнальнага аналізу заканадаўства дзяржаў-членаў у сферы біржавога гандлю таварамі Камісія фарміруе зводную справаздачу, на падставе якой рыхтуе прапановы (рэкамендацыі) па гарманізацыі з мэтай забеспячэння функцыянавання агульнага біржавога рынку тавараў.
28. Дзяржавы-члены ўдасканальваюць сваё заканадаўства ў сферы біржавога гандлю таварамі з улікам прапаноў (рэкамендацый), сфарміраваных у адпаведнасці з пунктам 27 гэтай Праграмы, а таксама кіруюцца ўзгодненымі прапановамі па біржавым гандлі вытворнымі фінансавымі інструментамі, базісным актывам якіх з’яўляецца тавар, выпрацаванымі па выніках гарманізацыі заканадаўства дзяржаў-членаў у сферы фінансавага рынку, якая праводзіцца ў адпаведнасці з раздзелам XVI Дагавора.
10. Рэалізацыя пілотных праектаў, правядзенне імітацыйных 
і рэальных таргоў таварамі і вытворнымі фінансавымі інструментамі, базісным актывам якіх з’яўляецца тавар, на агульным 
біржавым рынку тавараў
29. З мэтай рэалізацыі раздзела XI Канцэпцыі ўпаўнаважаныя органы і арганізатары таргоў дзяржаў-членаў сумесна з Камісіяй ацэньваюць неабходнасць рэалізацыі пілотных праектаў і правядзення імітацыйных і рэальных таргоў асобнымі таварамі і вытворнымі фінансавымі інструментамі, базісным актывам якіх з’яўляецца тавар, для ацэнкі ўзаемадзеяння праграмна-апаратных комплексаў арганізатараў таргоў, разлікова-клірынгавых і лагістычных арганізацый, іх даступнасці для ўдзельнікаў агульнага біржавога рынку тавараў і адпрацоўкі працэдуры інфармацыйнага абмену.
11. Рэалізацыя інфраструктурных праектаў 
у сферы біржавога гандлю таварамі
30. Інфраструктурныя праекты ў сферы біржавога гандлю на агульным біржавым рынку тавараў рэалізуюцца з улікам заключанага міжнароднага дагавора аб фарміраванні агульнага біржавога рынку тавараў, а таксама прынятых праграм развіцця дзяржаў-членаў і (або) іх суб’ектаў гаспадарання.
31. З мэтай садзейнічання рэалізацыі інфраструктурных праектаў у сферы біржавога гандлю таварамі дзяржавы-члены:
а) ствараюць на сваіх тэрыторыях спрыяльныя ўмовы для ажыццяўлення інфраструктурных праектаў, рэалізацыя якіх неабходная для функцыянавання агульнага біржавога рынку тавараў;
б) сумесна вызначаюць і рэалізуюць інфраструктурныя праекты ў сферы біржавога гандлю таварамі, што ўяўляюць для дзяржаў-членаў узаемны інтарэс, якія ў тым ліку забяспечваюць укараненне перадавых тэхналогій прадастаўлення разлікова-клірынгавых і лагістычных паслуг.
III. Забеспячэнне рэалізацыі Праграмы
32. Узаемадзеянне органаў дзяржаў-членаў, упаўнаважаных на рэгуляванне біржавога гандлю таварамі, і суб’ектаў агульнага біржавога рынку тавараў з мэтай рэалізацыі гэтай Праграмы ажыццяўляецца ў рамках створанага ў адпаведнасці з раздзелам VII Канцэпцыі Кансультатыўнага камітэта па фарміраванні агульнага біржавога (арганізаванага) рынку тавараў у рамках Саюза (далей – Біржавы камітэт).
33. Біржавы камітэт ажыццяўляе падрыхтоўку прапаноў і рэкамендацый па забеспячэнні празрыстага і справядлівага правядзення міждзяржаўных таргоў на агульным біржавым рынку тавараў і ажыццяўляе маніторынг функцыянавання і рэгулявання агульнага біржавога рынку тавараў.
Палажэнне і склад Біржавога камітэта зацвярджаюцца Калегіяй Камісіі.
IV. Рэсурснае забеспячэнне Праграмы
1. Парадак і механізмы рэалізацыі Праграмы
34. У выпадку прыняцця рашэнняў у адпаведнасці з пунктам 21 гэтай Праграмы мерапрыемствы па развіцці інтэграванай інфармацыйнай сістэмы Саюза з мэтай забеспячэння інфармацыйнага абмену паміж суб’ектамі агульнага біржавога рынку тавараў будуць рэалізоўвацца:
у частцы развіцця інтэграцыйнага сегмента Камісіі інтэграванай інфармацыйнай сістэмы Саюза – Камісіяй за кошт сродкаў бюджэту Саюза;
у частцы развіцця нацыянальных сегментаў інтэграванай інфармацыйнай сістэмы Саюза – дзяржавамі-членамі за кошт сродкаў бюджэтаў дзяржаў-членаў, прадугледжаных на забеспячэнне дзейнасці ўпаўнаважаных органаў дзяржаў-членаў.
Рэалізацыя мерапрыемстваў па стварэнні і развіцці інфраструктуры, неабходнай для функцыянавання агульнага біржавога рынку тавараў, будзе ажыццяўляцца з прыцягненнем сродкаў пазабюджэтных крыніц.
35. Рэалізацыя мерапрыемстваў па навуковым забеспячэнні, прадугледжаных пунктам 36 гэтай Праграмы, будзе ажыццяўляцца дзяржавамі-членамі за кошт сродкаў бюджэтаў дзяржаў-членаў, прадугледжаных на забеспячэнне дзейнасці ўпаўнаважаных органаў дзяржаў-членаў, і пазабюджэтных крыніц, якія прыцягваюцца ва ўстаноўленым заканадаўствам дзяржаў-членаў парадку.
У рэалізацыі ўказаных мерапрыемстваў можа ўдзельнічаць Камісія пры ўмове іх уключэння ва ўстаноўленым парадку ў планы навукова-даследчых работ Камісіі.
2. Навуковае забеспячэнне
36. З мэтай рэалізацыі гэтай Праграмы пры неабходнасці ажыццяўляецца яе навуковае забеспячэнне ў выглядзе правядзення аналітычных даследаванняў і падрыхтоўкі навукова абгрунтаваных прапаноў пры распрацоўцы правіл і механізмаў фарміравання агульнага біржавога рынку тавараў, уключаючы інстытуцыянальныя, тэхналагічныя, юрыдычныя і эканамічныя механізмы фарміравання агульнага біржавога рынку тавараў, а таксама пры падрыхтоўцы метадычных рэкамендацый для дзяржаў-членаў па распрацоўцы нарматыўных прававых актаў у сферы рэгулявання агульнага біржавога рынку тавараў і аналізу функцыянавання агульнага біржавога рынку тавараў.
ДАДАТАК
да Праграмы развіцця біржавых таргоў на агульным біржавым (арганізаваным) рынку тавараў у рамках Еўразійскага 
эканамічнага Саюза

ПЛАН
мерапрыемстваў па развіцці біржавых таргоў на агульным біржавым (арганізаваным) 
рынку тавараў у рамках Еўразійскага эканамічнага саюза

	2. Зацвярджэнне складу Біржавога камітэта 

	6. Распрацоўка агульных формаў спецыфікацый на тавары, дапушчаныя да біржавых таргоў на агульным біржавым рынку тавараў (у тым ліку з магчымасцю выкарыстання біржавых класіфікатараў тавараў) 
	пратакол 
	2026 год
	арганізатары таргоў 
	Камісія, дзяржавы-члены

	7. Распрацоўка і прыняцце рэкамендацыі аб парадку рэгістрацыі, механізме збору і апрацоўкі інфармацыі аб дагаворах, заключаных на пазабіржавым рынку, па таварах, якія гандлююцца на агульным біржавым рынку тавараў 
	рэкамендацыя Калегіі Камісіі 
	2027 год 
	Камісія 
	дзяржавы-члены, арганізатары таргоў

	8. Распрацоўка і зацвярджэнне патрабаванняў да электроннага дакументаабароту таргоў на агульным біржавым рынку тавараў, уключаючы ўзаемнае прызнанне электроннага лічбавага подпісу (электроннага подпісу) 
	рашэнне Калегіі Камісіі 
	2027 год 
	Камісія 
	дзяржавы-члены, арганізатары таргоў

	9. Распрацоўка і зацвярджэнне парадку абмену інфармацыяй паміж суб’ектамі агульнага біржавога рынку тавараў 
	Рашэнне Калегіі Камісіі 
	2027 год 
	Камісія 
	дзяржавы-члены, арганізатары таргоў

	10. Распрацоўка і прыняцце рэкамендацыі па фарміраванні цэнавых таварных індыкатараў на тавары, якія гандлююцца на агульным біржавым рынку тавараў 
	Рэкамендацыя Калегіі Камісіі 
	2027 год 
	Камісія 
	дзяржавы-члены, арганізатары таргоў

	11. Распрацоўка і зацвярджэнне пераліку тавараў, якія гандлююцца на агульным біржавым рынку тавараў 
	акт органа Саюза 
	2027 год 
	Камісія
	дзяржавы-члены

	12. Распрацоўка і зацвярджэнне парадку правядзення маніторынгу фарміравання і функцыянавання агульнага біржавога рынку тавараў 
	рашэнне Калегіі Камісіі 
	2027 год 
	Камісія 
	дзяржавы-члены, арганізатары таргоў

	13. Распрацоўка і прыняцце рэкамендацыі па гарманізацыі заканадаўства дзяржаў-членаў у сферы біржавога гандлю таварамі 

	Камісія 
	дзяржавы-члены, арганізатары таргоў

	14. Распрацоўка і ўзгадненне падыходаў да ўзаемадзеяння, забеспячэння даступнасці праграмна-апаратных комплексаў для ўдзельнікаў агульнага біржавога рынку тавараў і інфармацыйнай бяспекі праграмна-апаратных комплексаў арганізатараў таргоў, разлікова-клірынгавых і лагістычных арганізацый 
	пратакол 
	2029 год 
	арганізатары таргоў, інфраструктурныя арганізацыі дзяржаў-членаў 
	Камісія, дзяржавы-члены

